《答江邻几到颍州见寄并封示晏公送行》
宋代·刘敞

日夕风雪佳，相念思乘兴。忽忆君在远，离忧纷难定。

入门对新诗，满眼冰玉莹。因疑君居侧，恍惚不自胜。

别来虽无几，日月稍已迸。一苇悲河广，况乃山川迥。

远游殊风土，孤响谬群听。常恐吊原宪，夫子叹何病。

幸传丞相篇，复见仁者赠。悬知惬真赏，有以誇历聘。

何用慰索居，一朝再三咏。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。